वाणिज्य एवं उद्योग मंत्रालय चीन को भारत के दवा उत्पादों के निर्यात पर वाणिज्य मंत्रालय ने अध्ययन रपट जारी की चीन को भारतीय दवाओं के निर्यात को बढ़ावा देने के उद्देश्य वाणिज्य विभाग ने बीजिंग में भारतीय दूतावास के समन्वय से बाजार में पहुंच के लिये पहल योजना (एमएआई  स्कीम) के तहत 'चीन को भारतीय दवा उत्पादों का निर्यात बढ़ाना' विषय पर अध्ययन कराया गया ताकि चीन के बाजार की सही समझ विकसित की जा सके और भारत के जेनेरिक ड्रग्स को चीन के बाजार में पहुंच दिलाने के लिये एक केंद्रित और उपयुक्त रणनीति के विकास के लिये भारतीय दवा उद्योग की मदद की जा सके।